Én omkom etter utforkjøring
Politiet driver med åstedsundersøkelser på stedet søndag formiddag, skriver Bergens Tidende. - Vi vet ikke noe nærmere om omstendighetene rundt ulykken, men politiet holder på med åstedsundersøkelser nå, sier operasjonsleder Wenke Hope ved Sogn og Fjordane politidistrikt til avisen. Operasjonslederen sier til VG at de ikke har opplysninger om at det var flere personer i bilen. - Det var en bil som kjørte av veien. Bilen gikk rundt og føreren har omkommet, sier Hope. Ulykkesgruppen til Statens vegvesen og politiet var søndag formiddag på stedet for å gjøre undersøkelser. - Vi prøver å sikre spor for å finne ut hvorfor det har skjedd, sier Hope. Politiet fikk melding om ulykken klokken 03.42 natt til søndag. Ulykken skjedde på fylkesvei 13 i Vik i Sogn, og ifølge politiet er de pårørende varslet.
En mann i 30-årene omkom i natt etter en utforkjøring i Sogn og Fjordane.